[θ]εοι. επι νικοκρατους αρχοντος επι της αιγειδος πρωτης πρυτανειας των προεδρων επεψηφιζεν θεοφιλος φηγουσιος εδοξεν τηι βουλει αντιδοτος απολλοδωρου συπαληττιος ειπεν περι ων λεγουσιν οι κιτιεις περι της ιδρυσειως τηι αφροδιτηι του ιερου εψηφισθαι τει βουλει τους προεδρους οι αν λαχωσι προεδρευειν εις την πρωτην εκκλησιαν προσαγαγειν αυτους και χρηματισαι γνωμην δε ξυνβαλλεσθαι της βουλης εις τον δημον οτι δοκει τηι βουλει ακουσαντα τον δημον των κιτιειων περι της ιδρυσειως του ιερου και αλλου αθηναιων του βουλομενου βουλευσασθαι οτι αν αυτωι δοκει αριστον ειναι. επι νικοκρατους αρχοντος επι της πανδιονιδος δευτερας πρυτανειας των προεδρων επεψηφιζεν φανοστρατος φιλαιδης εδοξεν τωι δημωι λυκοργος λυκοφρονος βουταδης ειπεν περι ων οι ενποροι οι κιτιεις εδοξαν εννομα ικετευειν αιτουντες τον δημον χωριου ενκτησιν εν ωι ιδρυσονται ιερον αφροδιτης δεδοχθαι τωι δημωι δουναι τοις εμποροις των κιτιεων ενκτησι[ν] χ[ω]ριου εν ωι ιδρυσονται το ιερον της αφροδιτης καθαπερ και οι αιγυπτιοι το της ισιδος ιερον ιδρυνται.
Att. — Peiraieus — stoich. 20 — 333/2 BC — IG II² 337 — SEG 24.98; 25.67; 35.239; 39.84
 333/2 BC 